Gullrushet i California på midten av 1800-tallet gjorde at flere av de gamle handels- og utforskingsrutene i Nevada ble brukt av personer som kom fra østsiden av USA for å delta i gullrushet. Byen Virginia City sørøst for Reno vokste fram, og mange som dro mot California, slo leir her. Tilstrømmingen av skjerpere og bosettere gjorde at folketallet steg, og i 1861 ble Nevada skilt ut fra Utah-territoriet, og det nye Nevada-territoriet ble dannet.